Henry Knox

Henry Knox (naskiĝis la 25-an de julio 1750 en Bostono, Masaĉuseco, kolonio de Britio, mortis la 25-an de oktobro 1806 en Thomaston, Majno, Usono) estis usona librokomercisto el Bostono, kiu iĝis la plej supera artileria oficiro de la kontinenta armeo de la 13 nordamerikaj kolonioj, kiuj en la Usona Milito de Sendependeco batalis pri suvereniĝo de la usona ŝtato, kaj pli poste estis la unua sekretario de milito (nuna Usona Sekretario de Defendo).

Du usonaj armeaj fortikaĵoj, Fort Knox en Kentukio) kaj samnoma Fort Knox en Majno, estas nomitaj laŭ li. Kantonoj en la usonaj subŝtatoj Ilinojso, Indianao, Kentukio, Majno, Misurio, Nebrasko, Ohio, Tenesio kaj Teksaso ricevis la nomon Knox County. Krome la urbo Knoxville (Tenesio) havas sian nomon de li. Lia eksa ĉefsidejo nun estas muzeo.

 Vidu ankaŭ 
 Sieĝo de Bostono

Kategorio:Usonaj ministroj pri defendo